|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 4446  ounz@vojvodina.gov.rs | |
|  | Szám: 128-90-15/2019. | Dátum: 2019. február25. |

A költségvetési eszközök azon szervek és szervezetek számára való odaítéléséről szóló tartományi képviselőházi rendelet, amelyek munkájában hivatalos használatban van a nemzeti kisebbségek – nemzeti közösségek nyelve (Vajdaság AT Hivatalos Lapja, 14/2015. szám) 6. szakaszának 1. bekezdése alapján és A Vajdaság Autonóm Tartomány 2019. évi költségvetésről szóló tartományi képviselőházi rendeletre (Vajdaság AT Hivatalos Lapja, 60/2018. szám) figyelemmel, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

**hirdet**

**költségvetési eszközök 2019. évi odaítélésére azon Vajdaság autonóm tartományi szervek és szervezetek számára, amelyeknek munkájában hivatalos használatban van a nemzeti kisebbségek – nemzeti közösségek nyelve és írása**

**A** **10.000.000,00 dinár összegű eszközkeret** odaítélése a Vajdaság autonóm tartományi nemzeti kisebbségek – nemzeti közösségek nyelvének és írásának hivatalos használatára vonatkozó jogosultsága érvényesítésének előmozdítása céljából történik.

**Pályázók köre:**

* Vajdaság autonóm tartományi helyi önkormányzati szervek, amelyek városi, illetve községi statútuma megállapítja a nemzeti kisebbségi – nemzeti közösségi nyelv hivatalos használatát a helyi önkormányzat egész területén vagy a területén levő településeken,
* az első fordulatban említett városok és községek területén levő helyi közösségek,
* költségvetési eszközöket felhasználó más szervek, szervezetek, szolgálatok és intézmények, melyek székhelye az első fordulatban említett helyi önkormányzat területén van, vagy a helyi önkormányzat területén látnak el tevékenységet.

**Az eszközök** odaítélése az alábbiak finanszírozására, illetve tárfinanszírozására történik:

* a szerv és szervezet elnevezését, a település nevét és más földrajzi elnevezéseket az útvonalon, utcák és terek nevét, a nyilvánosságnak szánt egyéb értesítéseket és figyelmeztetéseket a községben, városban vagy a településen hivatalos használatban levő nemzeti kisebbségi – nemzeti közösségi nyelvén tartalmazó táblák kidolgozásának költségei,
* a két- és többnyelvű formanyomtatványok, hivatalos közlönyök és egyéb nyilvános kiadványok nyomtatásának költségeire,
* az elektronikus közigazgatási rendszer fejlesztése a többnyelvűség feltételeinek megfelelő működéshez.

**Az odaítélendő eszközök összegének megállapítása** az alábbi mércék szerint kerül megállapításra:

* az egész község, város vagy település területén hivatalos használatban levő nemzeti kisebbségi – nemzeti közösségi nyelv- és írás száma,
* a nemzeti kisebbség - nemzeti közösség, amelynek nyelve és írása hivatalos használatban van, százalékaránya a lakosság összlétszámában a Köztársasági Statisztikai Hivatal utolsó hivatalos népszámlálási adatai szerint,
* a tevékenység végrehajtásához szükséges anyagi költségek teljes összege,
* a tevékenység finanszírozásához meglevő egyéb források,
* a tevékenység finanszírozásának folyamatossága a Titkárság részéről, illetve első alkalommal igényelik-e az eszközöket.

**Pályázati határidő: 2019. március 20.**

Pályázni kizárólag a Titkárság pályázati formanyomtatványán lehet. A teljes pályázati dokumentáció a Titkárság irodáiban vehető át, vagy letölthető a [www.puma.vojvodina.gov.rs.](http://www.puma.vojvodina.gov.rs.) internetes címéről.

A pályázati kérelmek szerb nyelven vagy a Vajdaság Autonóm Tartomány szerveiben hivatalos használatban levő nemzeti kisebbségi – nemzeti közösségi nyelven nyújthatók be.

A pályázati kérelmek benyújthatók személyesen, a tartományi szervek iktatójában Újvidéken (a Tartományi Kormány épületében), vagy elküldhetők postán a: Pokrajinski sekretarijat za obrazovanje, propise, upravu i nacionalne manjine - nacionalne zajednice, Bulevar Mihajla Pupina 16, 21000 Novi Sad (Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, Mihajlo Pupin sugárút 16., 21000 Újvidék) címre.

A pályázati kérelmeket két példányban kell benyújtani a pályázó felhatalmazott személyének hitelesítésével és aláírásával ellátott két nyilatkozattal, ha egy alapon pályáznak, ha egyidejűleg más alapon is pályáznak, a pályázati kérelmeket összesen négy példányban, négy hitelesített nyilatkozattal kell benyújtani.

A Titkárság nem veszi figyelembe a késve érkező vagy hiányos pályázati kérelmeket, melyeknek a hiányosságait annak jelzése után sem hárították el, valamint a pályázatban előirányozott rendeltetéstől eltérő vagy jogosulatlan személy által benyújtott pályázatokat.

Az eszközök igénybe vevője az eszközöket kizárólag az odaítélésük szerinti rendeltetésre köteles felhasználni, a fel nem használt összeget pedig visszautalni Vajdaság Autonóm Tartomány költségvetésébe. Az igénybe vevő köteles megfelelő módon feltüntetni, hogy a Titkárság részt vett a finanszírozásban. Az igénybe vevő legkésőbb a naptári év leteltéig köteles a Titkárságnak jelentést benyújtani az odaítélt eszközök felhasználásáról, a megfelelő dokumentumokkal alátámasztva. Ha gyanú merülne fel, hogy az odaítélt eszközöket egyes esetekben a rendeltetésükkel ellentétben használták fel, a Titkárság eljárást indít a költségvetési ellenőrzésre illetékes tartományi közigazgatási szerv előtt az eszközök jogszerű és rendeltetésszerű felhasználásának ellenőrzése céljából. Ha megállapítást nyer, hogy az odaítélt eszközöket a rendeltetésükkel ellentétben használták fel, ezeknek az eszközfelhasználóknak a pályázati kérelmeit a jövőben nem vitatják meg pályázati részvételük alkalmával.

A pályázati eljárást a pályázati kérelmeket megvitató bizottság folytatja le, amelyet a tartományi titkár alakít meg. Miután a bizottság megvitatta a beérkezett pályázati kérelmeket, indokolással ellátott javaslatot állít össze a pályázati eszközök odaítéléséről, és azt benyújtja a tartományi titkárnak.

Az eljárás lefolytatása után az eszközök odaítéléséről a tartományi titkár határozattal dönt, amely végleges. **Az eszközök odaítélésére vonatkozó határozatot közzé kell tenni a Titkárság internetes honlapján.**

|  |
| --- |
|  |
|  |  |
|  |  |
|  | Nyilas Mihály s.k., |

TARTOMÁNYI TITKÁR